Italiano: # Edoardo Firpo (1889–1957)

Di Edoardo Firpo, che molti considerano il più grande poeta del Novecento in genovese, si è scritto molto in questi ultimi quarant’anni, forse anche troppo, e si è finito per mitizzarne la figura. Coloro che non conoscono la letteratura genovese prima di lui, gli hanno voluto attribuire il merito di avere per primo trattato il genovese come una lingua; ad un certo momento si è formata una vera e propria corrente letteraria che cercava di imitare il suo modo di scrivere negli argomenti, nei ritmi, persino nella scelta delle parole. Come i sostenitori del Firpo, a suo tempo, avevano dovuto battersi contro una visione della poesia in genovese che la limitava ad un passatempo umoristico, o al rimpianto del passato, così quelli della mia generazione si sono trovati a combattere per fare capire che la poesia in genovese non doveva per forza essere uguale a quella di Firpo. Oggi come oggi, quest’ansia di fare il verso al poeta del Grillo Cantadô sembra un po’ cessata e si può ammettere che Firpo è stato veramente un grande poeta; certo, il genovese da lui usato, molte volte lascia l’amaro in bocca: basti pensare a dei versi come il finale di una poesia come Da-o tempo ciù lontan, dove quel «lasciando a galla appena qualche fiore» è italiano schietto, con un po’ di verniciatura genovese. Eppure, la mentalità «dialettale» del Firpo, come di tanti altri a quei tempi, non poteva permettergli niente altro. Per il Firpo, fare sfumare il genovese verso l’italiano voleva dire «elevarsi» ad una lingua più spirituale, e nella maggioranza dei casi non potremmo dare ai suoi versi una forma «più genovese» senza rovinarli. Senz’altro, Firpo comunica un’immagine di Genova che ormai fa parte del sentire comune, anzi vorrei dire che ha cambiato la percezione che tutti abbiamo della città, soprattutto dei quartieri del Levante, ma anche dell’entroterra, e al giorno d’oggi non possiamo pensare alla Foce, a Boccadasse, a Vernazzola, a Carupola, senza ricordarci i versi di Firpo e il suo modo di fare di questi luoghi la scena dell’eterna tragedia umana e del male di vivere.

Ligure: # Doardo Firpo (1889–1957)

Do Doardo Firpo, che tanti tëgnan pe-o ciù grande poeta do Neuveçento in zeneise, s’é scrito pe coscì inte sti urtimi quarant’anni, fòscia fiña tròppo, e s’é finio pe mitizzâne a figua. Quelli, che no conoscian a lettiatua zeneise avanti de lê, gh’an vosciuo dâ o meito de avei trattou pe-o primmo o zeneise comme unna lengua; à un çerto momento s’é formou unna vea e pròpia corrente letteräia ch’a çercava à imitâ a seu mainea de scrive, inti argomenti, inti ritmi, fiña inta neccia de poule. Comme i sostegnitoî do Firpo, à seu tempo, aivan dovuo battise contra unna vixon da poexia in zeneise ch’a â limitava à un passatempo da rie, à rincianze o passou, coscì quelli da mæ generaçion s’en attrovæ à scombatte pe fâ capî che a poexia in zeneise a no doveiva ëse pe fòrsa pægia à quella do Firpo. Oua comme oua, sta smangiaxon de fâ o verso a-o poeta do Grillo Cantadô a pâ un pittin finia e se peu ammette che o l’é stæto davei un grande poeta; seguo, o zeneise che lê o deuvia de belle vòtte o lascia l’amao in bocca: baste pensâ à di versci comme o finâ de unna poexia comme Da-o tempo ciù lontan, donde quello «lasciando à galla appena qualche fiore», o l’é italian sccetto, con solo un pittin de vernixe zeneise. Escì, a mentalitæ «dialettale» do Firpo, comme de tanti atri à quelli tempi, a no poeiva permettighe nint’atro. Pe-o Firpo, fâ sfummâ o zeneise verso l’italian voeiva dî «elevâse» à unna lengua ciù spituale, e e ciù vòtte no porriëscimo dâ a-i seu versci unna forma «ciù zeneise» sensa rovinâli. Sens’atro, o Firpo o dà de Zena unn’imagine che omai a fa parte do sentî commun; ançi vorriæ dî ch’o l’à cangiou a perçeçion che tutti gh’emmo da çittæ, ciù che atro di quartê de Levante, ma ascì de l’entrotæra, e a-a giornâ d’ancheu no poemmo pensâ a-a Foxe, à Boccadase, à Vernasseua, à Caroppoa, sensa pensâ a-i versci do Firpo e a-a seu mainea de fâ de sti pòsti a scena de l’eterna tragedia umaña e do mâ de vive.